FÅREVEJLE ST. BY’S VANDVÆRK AMBA

Bestyrelsens beretning 2020

BESTYRELSESARBEJDE

Et meget atypisk år, grundet Corona pandemi.

Der er afholdt 5 bestyrelsesmøder, samt et webinar kursus.

Ved første møde efter generalforsamlingen, konstituerende bestyrelsen sig.

Jytte Holm blev valgt som formand, næstformand blev Kurt Nielsen.

Bestyrelsen har vedtaget, at justere prisen på fastafgift, pr enhed i ejendomme, fra 900 kr. til 1.000 kr. + moms, årligt.

ANTAL BRUGERE

Vandværket har 824 brugere (numre) men kun 779 forbrugeradresser.

Der er i året blevet etableret 16 lejeboliger som alle er taget i brug.

I 2021 vil der blive startet yderlig 16 boliger op, ligeledes i Fjordparken.

UDPUMPET VANDMÆNGDE

Vandværket har udpumpet 108353 m3 og afregnet 102.647 m3, vand.

Vandværkets spil på ledningsnettet er nu nede på 5,7% mod 10% sidste år.

Der findes stadig lækager, efter måler, hos forbrugere.

Ole Hansen foretager aflæsning i dag og nattetimer med Kamstrup Ready, hvor det kan konstateres hvor der er spild.

VANDKVALITETEN

Vi har en meget fin vandkvalitet, både fra skoven og bordingerne på Fjorden.

Der bliver taget vandprøver, iht. Lovgivningen og der er ikke fundet pesticider i vores drikkevand.

Vandanalyser kan læses på vores hjemmeside [www.fsvand.dk](http://www.fsvand.dk) hvor man også kan læse, ”sådan læser du en vandanalyse”.

KOMMUNENS TILSYN

Vi har et godt samarbejde med det kommunale tilsyn.

Som nævnt sidste år, er der stadig problemer med brandhaner, det gælder hele kommunen. Der er ikke afsat penge i budgettet fra kommunens side, til at løse opgaven.

GRUNDVANDS BESKYTTELSE

Fra politisk side er der stor bevågenhed ang. Beskyttelseszoner BNBO ”Boringsnære beskyttelses områder”

RENOVERINGER I 2020

Vi har foretaget en stor og dyr renovering på Gyvelvej-Hybenvej-Syrenvej og Enebærvej som har omfattet 45 ejendomme, derudover almindelig vedligeholdelse. Ledningen mellem Kolås værket og Tuborgvej 58 B blev omlagt, i forbindelse med uddybning, af kanalerne på Lammefjorden.

SAMARBEJDE I ODSHERRED

Driftslederne mellem Fårevejle St. By’s Vandværk og Asnæs Vandværk har et fint samarbejde.

ØKONOMIEN

Vandværkets økonomi er fin, vi har haft et overskud på 18.227 kr. før afskrivninger.

Bettina Madsen vil senere gennemgå regnskab og budget.

Tak til alle medarbejder.

På bestyrelsens vegne

Jytte Holm Hilkjær